Anjing gembala Beauce

**Anjing gembala Beauce** atau hanya **anjing Beauce** atau ***beauceron*** ialah satu baka anjing gembala yang berasal dari dataran Perancis Tengah. Anjing Beauce juga dikenali sebagai ***bas-rouge***.

## Perihal

### Penampilan

Baka ini berdiri setinggi  dan berukuran seberat . *Beauceron* mempunyai lapis bulu luar keras dan lapis bulu bawah mirip wul yang tumbuh tebal-tebal dalam cuaca sejuk, terutamanya jika anjing berkenaan tidur di ruangan luar. Pewarnaan piawainya merupakan hitam dan sawo matang (sawo matang dirujuk dalam bahasa Perancis sebagai *rouge écureuil*, "merah tupai") atau, kurang kerap, kelabu, hitam, dan sawo matang yang dipanggil harlekuin. Warna-warna lain, seperti kuning keperang-perangan, kelabu, atau kelabu/hitam yang lazim dahulu, kini dilarang oleh piawaian baka. Lapis bulu harlekuin patut mempunyai lebih hitam daripada kelabu tanpa putih. Pada anjing hitam dan sawo matang, penandaan sawo matang patut muncul dalam dua titik di atas mata, di sisi muncung, yang memudar ke pipi, tetapi tidak sampai ke sisi bawah telinga, juga pada tekak, di bawah ekor, dan pada tungkai dan pada dada. Penandaan sawo matang pada dada patut muncul sebagai dua tompok tetapi plat dada boleh diterima. Pemotongan telinga tidak lagi diizinkan di kebanyakan negara.

Anjing Beauce adalah luar biasa kerana mempunyai kuku embun ganda. Untuk ditunjukkan, anjing gembala Beauce mesti mempunyai kuku embun ganda yang membentuk "ibu jari" cukup terpisah dengan kuku pada setiap tungkai belakang; apa-apa yang kurang akan mengakibatkan penyingkiran daripada pertunjukan anjing. Kuku embun ganda anjing Beauce bersambung dengan tulang (tidak seperti kebanyakan baka) dan sesetengah anjing malah mampu melenturkan setiap satu secara individu. *Beauceron* tidak mempunyai masalah kesihatan spesifik baka.

### Ciri

Anjing Beauce dikenali di Perancis sebagai anjing pengawal, pembantu di sekeliling ladang (menggembala biri-biri atau lembu), dan/atau anjing sukan gelanggang (terutamanya pelatihan perlindungan). Baka atletik, sihat, dan berumur panjang ini telah dibiakbakakan untuk menjadi cerdas, tenang, lembut, dan tidak takut. Anjing dewasa biasanya curiga terhadap orang asing dan merupakan anjing pengawal semula jadi cemerlang. Jika tidak terlatih dengan baik, ia dapat menjadi agresif. Ia bertahan dengan baik apabila dibesarkan dalam keluarga tetapi ia dapat tidur di luar, lebih baik untuk bertindak sebagai pengawal (lapis bulu kalis cuaca menjadikannya pengguna kenel unggul walaupun dalam musim sejuk paling sejuk). Ia mempunyai lapis bulu ganda ganda licin yang pendek. Ia merupakan pelajar bersemangat dan dapat dilatih ke tahap tinggi. Walau bagaimanapun, perkembangan fizikal dan mentalnya adalah perlahan berbanding dengan baka serupa lain (cth. anjing gembala Jerman dan anjing gembala besar lain): ia tidak matang secara mental atau fizikal sehingga berusia kira-kira tiga tahun, jadi pelatihannya tidak patut digesa-gesakan. Senaman main-latih sekitar lima hingga sepuluh minit sehari dapat membuahkan hasil lebih baik daripada sesi pelatihan panjang atau berat.

## Sejarah
Baka ini berasal sebagai anjing gembala di Perancis. Ia pertama kali disebut pada tahun 1587 dan dinamai "*berger de Beauce*" ("[anjing] gembala Beauce") pada tahun 1809. Kelab baka pertama dibentuk pada tahun 1911. Semasa Perang Dunia Kedua, ia ditugasi sebagai anjing ketenteraan. Di Perancis moden, ia digunakan sebagai anjing pengawal atau anjing polis dan setakat tahun 1989 masih merupakan anjing gembala biri-biri popular.

## Lihat juga

## Rujukan

## Bibliografi
* 
* 
* 
* 

## Pautan luar